钦定古今图书集成/历象汇编/岁功典/第034卷 > 三月晦到大庾 张九成
## 钦定古今图书集成/历象汇编/岁功典/第034卷 > 三月晦到大庾 张九成

“我登超然台，积雨久不止。台下柳成行，掩映盈塘水。”
环塘率乔木，倒影弄清泚。恍如在故乡，西湖古寺里。
气象极幽深，景物尽苍翠。十年劳梦想，一夕居眼底。
独坐不能去，颓然起深思。钟鸣主人归，烛光何炜炜。
笑语复移时，夜久余当起。归路夫何如，江声寒玉碎。